internet vaartha 202 Views
స్పందించిన మహ్మద్‌ హఫీజ్‌
లాహోర్‌ : అంతర్జాతీయ స్థాయిలో పాకిస్థాన్‌ ఓటమికి కారణం జట్టులో ఎక్కువ చదువుకున్న క్రికెటర్లు లేకపోవడమేనని పాక్‌ క్రికెట్‌ బోర్డు చైర్మన్‌ షహర్యార్‌ ఖాన్‌ వ్యాఖ్యానించాడు. కాగా ఈ వ్యాఖ్యపై దుమారం రేగుతుంది. తాజాగా ఆ దేశ క్రికెటర్‌ మహ్మద్‌ హఫీజ్‌ ట్విటర్‌లో స్పందిస్తూ నేను పాక్‌ తరపున టెస్ట్‌ క్రికెట్‌ ఆడతున్నందుకు గర్వపడుతున్నా, ఇదే నా డిగ్రీ, జీవితంలో చదువు అనేది ముఖ్యమే కానీ, డిగ్రీలు సంపాదించడమే జీవితం కాదు. క్రికెటే మనిషి జీవితంలో సంపూర్ణమైన చదువనేది నా నమ్మకం అంటూ ఘాటుగా స్పందించాడు. ఇటీవల ముగిసిన ఆసియా, టి20 ప్రపంచ కప్‌ టోర్నీల్లో నిరాశ పర్చిన పాక్‌ ఇంగ్లండ్‌ పర్యటనలో తప్పకుండా మెరుగైన ప్రదర్శన చేస్తుందని హఫీజ్‌ ధీమా వ్యక్తం చేశాడు.